

Sénior Sinopse

**Culturactiva SCG presenta *Sénior***, un espectáculo cómico

sobre a crise dos 50, cos coñecidos e populares actores Luís

Iglesia e Marcos Orsi como protagonistas, e dirixida por Avelino

González, unha reflexión en clave de humor sobre a

chegada ás portas da terceira idade. Cando se abandona a

madurez e se comeza a ser “sénior”? Iglesia e Orsi rin de si

mesmos ante nós, cun texto enxeñoso de creación propia.

Cunha comicidade sinxela e directa, na que doadamente

se verá identificada a audiencia, e apoiada nun texto inxenioso

de creación propia, *Sénior* permitiranos rir das situacións

máis cotiás, de divertidas anécdotas que, seguramente,

moit@s de nós chegamos a vivir e de escenas que só se

poden vivir, gozar e padecer a partir dos 50 anos.

Grandes dilemas do sénior:

.*..visto como meu fillo ou como meu pai?...*

*...Haberá cadeiras nese concerto?...*

*...Como estarei mañá se tomo un segundo gin-tonic?...*

Ducias de preguntas que este espectáculo non resolverá,

pero que son a escusa perfecta para pasar un momento

entretido en compaña de Luís Iglesia e Marcos Orsi.

**Ficha artística e técnica**

Autor: Creación propia

Elenco: Luís Iglesia e Marcos Orsi

Dirección: Avelino González

Responsable técnico: Paula Castro

Deseño escenografía: Kukas

Produción e distribución: Culturactiva, Sociedade Cooperativa

Galega

**Xénero: Teatro cómico**

**Duración: 70 minutos**

**Clasificación: N.R.M 12 anos**

Marcos Orsi

Iniciou a sua carreira como actor nos anos

oitenta con Artes Livre, no seu Santo André

(São Paulo) natal. Con esta compañía dramática,

Orsi ven a Europa en 1986 e acaba fixando

a sua residencia en Galicia. Sobe al escenario

con diversas compañías teatrales como Produccións

teatrais Excentricas, Teatro do Aquí,

Bacana, Malasombra ou OllomolTranvía, con

las que participa como actor, director o bailarín

nas obras: *A cabeza do dragón*, *Obra (No*

*Comment)*, *O día o pai*, *Os fabulosos Cleaners*,

*Go on*, *Criaturas*, *Non é tán fácil*, *A ópera de a*

*patacón*, *Qui pro quo*, *Ratmane Bobyn*, *Caperucitoloxía*,

*Escola de bufóns*, *Raíñas de pedra*,

*Commedia un xoguete para Goldoni*, *Fas e*

*Nefas*, *Moleques*, ou *Amar verbo intransitivo*.

Para o CDG actou en nove das súas producións:

A ópera dos tres reás, *Noite de Reis. Ou*

*o que queirades* (2007), *A piragua* (2007)—

reestreada no 2009 pola compañía Abrapalabra—,

*O ano do cometa* (2004), *A comedia do gurgullo* (2003), *A burla do galo* (2000),

*Si o vello Sinbad volvese ás illas* (1999), *Un soño de verán* (1992) e *O incerto señor don*

*Hamlet* (1991).

Actuou en varias teleseries da Televisión de Galicia entre as cales destacan *Matalobos*,

*O Nordés*, *As leis deCelavella*, *A miña sogra e máis eu*, *Rías Baixas*, *Galicia express*, *Mareas*

*vivas* ou *Pratos combinados*, así como en algúns episodios de *El pacto*, *El Comisario*, *MIR* y

*Hospital Central*, de Telecinco. No ámbito cinematográfico seus personaxes máis relevantes

inclúen interpretacións en *Unha muller invisible*, *O agasallo de Silvia* e *O lapis do carpinteiro*.

Tamén ten experiencia no terreo publicitario. Entre os premios que recibiu destacan o

Premio Compostela 1992 como mellor actor secundario por *Un soño de verán* e o Premio

Compostela 1994 como mellor actor protagonista por *Commedia, un xoguete para Goldoni*.

Luis Iglesia

Luis Iglesia é un dos actores galegos máis

populares e máis queridos polo público, sobre

todo polas series televisivas de éxito que leva

protagonizando desde xa máis de dez anos.

Pero a súa carreira actoral comezou moito

antes, alá por 1990, con espectáculos teatrais

con diversas compañías, como Maxia Vermella,

Teatro do Atlántico, Teatro do Aquí ou Volta e

Dálle Teatro. Sen deixar o seu traballo sobre

as táboas, en 2004 comeza unha meteórica

carreira profesional no audiovisual galego,

converténdose nun dos rostros máis populares

da TVG. Así, ten participado en *Terras*

*de Miranda*, *As Leis de Celavella*, *Libro de*

*Familia*, *Matalobos* ou *Pazo de Familia*. Fora

de Galicia, participou en series como *Hospital*

*Central*, *Piratas* ou *El Ministerio del Tiempo*.

Igualmente, puidemos velo en películas como

*Somos Gente Honrada*, *Vilamor* ou 7.

Atesoura tamén unha ampla carreira no mundo da dobraxe. Dende o ano 1986 é voz

habitual de Harrison Ford, Paul Newman, Robert de Niro, Gartfield ou a rá Gustavo. Como

locutor, leva realizado múltiples campañas de publicidade para marcas como Estrella de

Galicia, Caixanova, Caixa Galicia, Once, Movistar, … Máis de 1.000 documentais locutados,

unha boa parte deles de produción galega. Dous anos como voz institucional do Grupo Voz,

nomeadamenten as emisoras de Radio Voz. Máis de 600 cancións, interpretadas tanto na

dobraxe de películas musicais, como en cabeceiras de diversas series.